Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 2 Pv 119/15/6601	Banská Bystrica, 3.6.2015
EEČ : 2-45-123-2015

U Z N E S E N I E

Trestná vec:	obvinený XXXXX  
Prečin:	Ublíženie na zdraví podľa § 156 odsek 1 Trestného zákona číslo 300/2005 Zbierky zákonov v znení zákona číslo 1/2014 Zbierky zákonov a iné trestné činy

Rozhodol: 	prokurátor Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
a
poškodeným:
1.	XXXXX
	dátum narodenia: XXXXX
	trvalé bydlisko: XXXXX
Obsahom zmieru je:
a.	Výška nahradenej škody alebo škody, na náhradu ktorej sa obvinený zaviazal: 2 263,00 € 
b.	Peňažná suma určená na všeobecne prospešné účely: 100,00 € 
c.	Konkrétny adresát peňažnej sumy určenej na všeobecne prospešné účely: XXXXX, XXXXX Banská Bystrica, IČO: XXXXX 
d.	Suma odovzdaná štátu na peňažnú pomoc obetiam trestnej činnosti: 50,00 € 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
realizované policajtom Odb.kriminálnej polície OR PZ  XXXXX pod spisovou značkou XXXXX
dňa 11.2.2015 v čase o 04.19 hod. v Žiline v prevádzke spol. XXXXX s.r.o. XXXXX v zariadení XXXXX na ul. XXXXX fyzicky napadol XXXXX, nar. XXXXX, trv. bytom XXXXX, XXXXX a to tým spôsobom, že potom ako mu odpovedal "áno" na položenú otázku či pozná vyhadzovačov z klubu XXXXX ho minimálne  dvakrát udrel päsťami oboma rukami do oblasti tváre, po čom sa rukami do neho zaprel, čím XXXXX spadol na zem, kde v útoku pokračoval tým, že ho znova začal udierať päsťami, pričom mu dal minimálne desať úderov do oblasti tváre, čím mu počas celého útoku spôsobil podľa znaleckého posudku č. 5/2015 XXXXX, znalca z odboru zdravotníctva a farmácie viacpočetné pomhliaždenie hlavy a tváre, pomliaždenie v oblasti čela, temena, záhlavia, pomliaždenie nosa a okoločnicovej oblasti vpravo s krvnou podliatinou s pomliaždením dolnej mihalnice, pomliaždenie oboch očných gulí s ľahkým narušením sklovca, zakrvácanie pod spojivkou ľavého oka, odreninu kože na chrbte, pomliaždnie pravého kolena, odreniny na prednej strane pravého  predkolenia, ktoré zranenia si vyžadujú práceneschopnosť a obmedzenie obvyklého spôsobu života v trvaní 14 dní.

Odôvodnenie: 

	Vyšetrovateľ PZ Okresného riaditeľstva PZ XXXXX, Odbor kriminálnej polície svojim uznesením č. XXXXX z 20.02.2015 uznesením  podľa § 206 ods. 1 Tr. por. vzniesol obvinenie XXXXX za prečin ublíženie na zdraví podľa § 156 ods. 1 Tr.zák. a prečin výtržníctva podľa § 364 ods. 1 písm. a) Tr. zák. na skutkovom základe uvedenom v predmetnom uznesení.

	Po skončení prípravného konania mi vyšetrovateľ PZ predložil vyšetrovací spis s návrhom na podanie obžaloby. Preskúmaním veci som dospel k záveru, že zabezpečené dôkazy v celom rozsahu preukazujú, že obv. XXXXX sa dopustil trestnej činnosti kladenej mu za vinu. Zároveň som dospel k názoru, že v danej veci by prichádzal do úvahy i postup podľa § 220 Tr. por., preto som spis i so svojim súhlasom zaslal probačnému a mediačnému úradníkovi Okresného súdu v Banskej Bystrici na vykonanie úkonov v jeho pôsobnosti, ktorými by boli vytvorené podmienky na schválenie zmieru. 

	Takéto úkony boli vykonané a dňa 03.06.2015 mi probačná a mediačná úradníčka Okresného súdu v Banskej Bystrici predložila  doplnený spisový materiál na preskúmanie. Na základe písomností obsiahnutých v spisovom materiáli možno konštatovať nasledovné:

	Probačná a mediačná úradníčka Okresného súdu v Banskej Bystrici vykonala pokus o mediáciu smerujúcu k dohode medzi obv. XXXXX zastúpeným XXXXX - advokátom a poškodeným XXXXX.Obv.  XXXXX vyhlásil, že spáchal skutok, za ktorý je stíhaný. Svoje konanie oľutoval a poškodenému sa ospravedlnil. Poškodený XXXXX pri mediácii v zmysle uzatvorenej dohody uviedol, že  obvinený mu nahradil požadovanú škodu vo výške 2.263,- € a preto si  voči  obvinenému z titulu náhrady škody neuplatňuje žiadne ďalšie nároky. Uvedená náhrada škody pozostáva  z bolestného určeného na základe znaleckého posudku znalca z odboru zdravotníctva vo výške 858,- €, ktorá bola nahradená už  v priebehu prípravného konania a ďalej vo výške 1.405,- €, ktorá pozostáva z náhrady hodnoty poškodených vecí, výdavkov spojených s ošetrením  a satisfakcie, pričom táto suma bola uhradená v hotovosti dňa 29.05.2015 pri mediácii.

	Obaja vyslovili súhlas s uzatvorením zmieru a obvinený vyjadril ochotu zložiť na účet prokuratúry sumu vo výške 100,-€. Vzal na vedomie, že v prípade schválenia zmieru prokurátorom, bude 50% určených na peňažnú pomoc poškodeným trestnými činmi a ako adresáta ďalších 50% určil v zmysle zákona  XXXXX so sídlom  XXXXX 

	Uvedené je zaznamenané  v Zmieri uzatvorenom podľa § 220 a nasl. Trestného poriadku zo dňa 29.05.2015, ktorý bol uzatvorený za účasti obvineného XXXXX, poškodeného XXXXX, advokátky obvineného XXXXX a probačnej a mediačnej úradničky Okresného súdu Banská Bystrica. Prílohou uvedenej dohody je súhlas obvineného XXXXX k mediácii zo dňa 29.05.2015 a vyhlásenie obvineného XXXXX, že spáchal vyššie uvedený skutok, pre ktorý je stíhaný zo dňa 29.05.2015,  ako aj súhlas poškodeného XXXXX k  mediácii zo dňa 29.05.2015.

	Z doloženého výpisu z účtu  Krajskej prokuratúry Banská Bystrica je zrejmé, že 29.05.2015 obv. XXXXX vložil na účet  Okresnej prokuratúry Banská Bystrica sumu 100,-€. 

	Podľa § 220 ods. 1 Tr. por., v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a/  vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b/  nahradil škodu, pokiaľ bola trestným činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a 
c/  zloží na účet súdu a v prípravnom konaní na účet prokuratúry peňažnú sumu, určenú konkrétnemu adresátovi na všeobecne prospešné účely, a táto suma nie je zrejme neprimeraná závažnosti spáchaného trestného činu

a vzhľadom na povahu a závažnosť spáchaného činu, na mieru akou bol trestným činom dotknutý záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Podľa § 224 ods. 1 Tr. por.  peňažnú sumu na všeobecne prospešné účely možno určiť obciam a iným právnickým osobám so sídlom na území Slovenskej republiky na financovanie vedy, vzdelania, kultúry, školstva, požiarnej ochrany, podporu a ochranu mládeže, sociálne, zdravotnícke, ekologické, humanitárne, charitatívne účely, registrovaným cirkvám a náboženským spoločnostiam, športovým a telovýchovným spoločnostiam, ako aj štátu na peňažnú pomoc poškodeným podľa osobitného zákona.

	Podľa § 224 ods. 2 Tr. por., z peňažnej sumy určenej na všeobecne prospešné účely musí obvinený určiť aspoň 50% štátu na peňažnú pomoc poškodeným podľa osobitného zákona.

	Z odpisu registra trestov vyplýva, že obvinený dosial nebol súdne trestaný, tak isto nemá žiaden zápis v Ústrednej evidencii priestupkov MV SR, zo správy  Mesta XXXXX vyplýva, že v r. 2009 a v r. 2011  bol prejednávaný mestskou políciou, pričom uvedené priestupky boli  vyriešené pohovorom, resp. blokovou pokutou. Z hodnotenia VÚ XXXXX vyplýva, že mu boli  udelené 4 písomné pochvaly od veliteľa práporu, disciplinárne tresty mu neboli udelené žiadne a v služobnom hodnotení 2014 získal mimoriadne dobré výsledky. 

	S prihliadnutím na všetky zistené skutočnosti mám za to, že v danej veci sú splnené všetky podmienky odôvodňujúce schválenie zmieru podľa § 220 Tr. por. Obvinený i poškodený súhlasili s jeho schválením, obvinený vyhlásenie vykonal slobodne, vážne a určito, poškodený žiadal náhradu škody, pričom táto mu bola v priebehu prípravného konania a následne pri uzatvorení zmieru uhradená v plnej požadovanej výške, obvinený súčasne zložil na prokuratúre peňažnú sumu určenú konkrétnemu adresátovi na všeobecne prospešné účely, ktorá nie je zrejme neprimeraná závažnosti spáchanej trestnej činnosti, a vzhľadom na dotknutý verejný záujem a na osobu obvineného, s prihliadnutím na jeho osobné a majetkové pomery možno považovať takýto spôsob rozhodnutia za dostačujúci. 

	Podľa § 215 ods. 1 písm. g/ Tr. por. prokurátor zastaví trestné stíhanie, ak sa schváli zmier medzi obvineným a poškodeným.

Poučenie: 
Proti tomuto uzneseniu nie je prípustná sťažnosť. (§ 215 ods. 6 Tr. por.)

Mgr. Ondrej Tomko
prokurátor